Source: http://politeia.org.ro/stiri-revista-presei/revista-presei-23-ianuarie-sri-si-psd-pun-presiuni-inacceptabile-pe-ccr/34923/
Timestamp: 2017-09-24 19:31:54+00:00

Document:
Revista Presei – 23 ianuarie. SRI si PSD pun presiuni inacceptabile pe CCR! | PoliteiaWorld
Home » Stiri / Revista Presei	» Revista Presei – 23 ianuarie. SRI si PSD pun presiuni inacceptabile pe CCR!
Revista Presei – 23 ianuarie. SRI si PSD pun presiuni inacceptabile pe CCR!
23/01/2015 Autor Cetatean Categorii: Stiri / Revista Presei
Buna dimineata intr-o zi de vineri, 23 ianuarie. Vineri, vremea va fi în continuare mult mai caldă decât în mod obişnuit în ultima decadă a lunii ianuarie, dar şi în general închisă. Va ploua pe arii extinse în Banat şi Oltenia, unde seara şi noaptea se vor cumula local 10…15 l/mp şi izolat 20 l/mp. Ploi vor fi şi în Crişana şi Maramureş, iar începând de seara, acestea se vor semnala local în Muntenia, pe arii restrânse în Transilvania şi doar izolat în rest. Va ninge, îndeosebi în a doua parte a intervalului, în masivele montane înalte, cu precădere ale Carpaţilor Meridionali şi Munţilor Banatului. Vântul va sufla slab şi moderat, cu intensificări la munte, local în regiunile sudice şi pe arii mai restrânse în rest. Temperaturile maxime vor fi cuprinse între 4 şi 14 grade, cu cele mai ridicate valori în Lunca Dunării, iar cele minime, între -2 şi 7 grade. În estul şi sud-estul teritoriului, în special în prima parte a zilei, se va semnala ceaţă şi burniţă. In Bucuresti cerul va avea înnorări, iar în orele dimineţii vor fi condiţii de ceaţă. Seara şi noaptea va ploua, iar vântul va sufla moderat, cu unele intensificări. Temperatura maximă va fi de 10…11 grade, iar cea minimă de 3…4 grade.
CORUPȚIE la nivel înalt. Toni Greblă, judecător la Curtea Constituțională, făcea contrabandă în stil mare pe sub nasul lui Vladimir Putin. Un caz fără precedent de corupție arată că un magistrat de la Curtea Constituțională are afaceri prin interpuși și a primit șpagă de la interlopi. În plus, punea la cale spargerea embargoului impus de Federația Rusă produselor agricole din Uniunea Europeană. Procurorii DNA au pus ieri sub acuzare, pentru prima dată în istoria instituției, un magistrat de la Curtea Constituțională. Judecătorul Toni Greblă (62 de ani), fost senator PSD, este acuzat de mai multe infracțiuni de corupție printre care trafic de influență și constituirea unui grup infracțional organizat.În acest dosar au mai fost puse sub acuzare mai multe persoane printre care doi deputați PSD – Iuian Iancu și Lucian Șova, generalul în rezervă Constantin-Bartolomeu Săvoiu-Marele Maestru al Marii Loji Naționale a României-1880, Horia Hăhăianudirector Transelectrica, și afaceriștii Ion Bîrcină- finul magistratului și Victor Dolghi- cetățean moldovean. Cea mai dură acuzație a procurorilor DNA vizează modul în care Greblă voia să spargă embargoul unilateral impus de Federația Rusă asupra importului de produse agro-alimentare din Uniunea Europeană. Măsura rușilor a fost un răspuns la instituirea regimului autonom de sancțiuni de către Uniunea Europeană Rusiei. Potrivit DNA, în august 2014, Greblă a avut mai multe întâlniri cu Bîrcină, Săvoiu și Dolghi pentru a stabili cum vor face exporturile. Ei au decis să facă acest lucru prin Turcia. Săvoiu – care avea mai multe relații în mediul afaceriștilor din Istanbula găsit pe malul Bosforului un partener, pe Sevket Corekci. Săvoiu a inițiat în Turcia mai multe discuții pentru derularea unor operațiuni comerciale (export) de cereale, materiale de construcții și/sau produse de minerit atât în Federația Rusă, cât și în Republica Moldova. Integral pe EVZ. Cititi si articolul de pe Romania Libera pe acelasi subiect
Gabriel Sandu susţine că și-a plătit funcția de ministru în guvernul Boc. Reacțiile foștilor lideri PDL. Sume uriaşe pentru funcţii de conducere. Este algoritmul care ar fi funcţionat în PDL în perioada în care Gabriel Sandu era ministru al comunicaţiilor în guvernul Boc. Arestat preventiv în dosarul Microsoft, fostul demnitar democrat-liberal le-a explicat procurorilor cât l-a costat funcţia de ministru. El susține că a investit cinci milioane în PDL. Mai mult, spune el, toți membrii PDL și-ar fi plătit funcțiile. Sumele ar fi fost investite în campania electorală şi, implicit, în funcţia sa. Din cele 5 milioane investite, și-ar fi recuperat doar 2,7 milioane de euro. Se presupune că aceștia ar fi mita primită în dosarul Microsoft. Gabriel Sandu este arestat preventiv în acest dosar. „Recunosc şi admit că am acceptat să finanţez partidul şi acţiunile sale, pentru a-mi facilita sprijinul politic şi pentru a-mi menţine funcţia de ministru, dar şi poziţia în conducerea centrală a PDL… pot confirma adevărul că toţi politicienii care au acces la funcţii publice au plătit sume importante de bani pentru acest deziderat”. Aşa începe declaraţia fostului ministru al Comunicaţiilor Gabriel Sandu, în faţa procurorilor anticorupţie. Fostul ministru al Comunicaţiilor a povestit cum a ajuns să conducă instituţia timp de doi ani, începând din 2008. „Mai precis, în momentul în care primeşti o funcţie publică, politicianul învestit se implică pentru recuperarea sumei de bani avansată de el şi de partid, sau de alţii în campania electorală. Unii dintre aceştia îşi administrează singuri mecanismele de recuperare. Mai precis, unii dintre miniştri organizează licitaţia, negociază comisioanele şi stabilesc modalitatea de virare. Pentru alţii, cum e şi cazul meu, există de fiecare dată acei binevoitori care gestionează aceste pârghii”. Integral pe Digi24
Klaus Iohannis la Realitatea Tv: Cu actualul Guvern nu vad cum sa pun in practica programul meu pentru o Romanie puternica in urmatorii 10 ani. Imi doresc un Guvern PNL, nu fac un secret. Presedintele Klaus Iohannis a declarat, joi seara, in emisiunea “Jocuri de putere de la Realitatea Tv, moderata de Rares Bogdan, ca “partidele trebuie sa se reformeze”, iar “oamenii vor pentru Romania altfel de politica si foarte multi politicieni au inteles lucrul asta”. Iohannis a subliniat ca Romania este tinuta in loc de coruptie si ca va fi un presedinte care va sprijini lupta anticoruptie. El isi doreste un Parlament mai putin numeros si mai eficient, o Constitutie modernizata si reluarea discutiilor pe regionalizare si descentralizare. Seful statului a adaugat ca este normal sa colaboreze cu Victor Ponta, insa “cu acest Guvern nu vad cum sa pun in practica programul meu pentru o Romanie puternica in urmatorii 10 ani. (…) Am spus ca dupa alegeri vor aparea miscari in Parlament, se formeaza noi grupuri. Acest lucru se intampla. E posibil sa se schimbe majoritatea.” Iohannis a vorbit si despre proiectul Rosia Montana, spunand ca, in opinia sa, acesta trebuie rediscutat, insa nu este treaba presedintelui. “Lucrurile s-au schimbat radical dupa scaderea pretului petrolului. Exploatarea gazelor de sist, in tara noastra, nu cred ca mai este in zona rentabilitatii.” Cele mai importante declaratii ale sefului statului: Despre alegerile prezidentiale: Dupa primul tur multi au simtit ca s-a format un val. Valul s-a format pentru ca in primul tur multi nu au mers la vot. Fata de primul tur, in turul doi au fost foarte multi romani care au vrut sa mearga la vot. Si din diaspora a venit un val. Aceasta miscare s-a amplificat, valul nu s-a oprit in ziua votului.Multi pe care i-am intalnit mi-au spus ca au speranta. A fost un val de simpatie enorm. Cel putin pana in ziua de astazi oamenii se bucura cand ma vad. Oamenii si-au dorit o schimbare si sunt bucurosi ca aceasta schimbare s-a produs. Nimeni nu a prevazut ca voi castiga cu 10% diferenta. Surpriza nu a fost ca am castigat, ci acest val enorm de simpatie a fost o surpriza si pentru mine. Integral pe Hotnews
Cum a votat judecătorul CCR Greblă pe cele trei legi Big Brother şi de ce a fost adus cu mandat la DNA. Judecătorul CCR, Toni Greblă este cercetat de DNA pentru trafic de influenţă şi constituirea de grup infracţional. Este acuzat, în special, că şi-a folosit influenţa în folosul unui afacerist local. Anchetarea lui Greblă la o zi după ce CCR a invalitat a treia legea Big Brother a suscitat supoziţii intese în mediul online. Una din teorii fiind aceea că judecătorul CCR a fost dus la DNA ca urmare a acestei decizii. Din analiza voturilor date de Toni Greblă pe legile Big Brother rezultă că el a fost de partea SRI în chestiunea cartelelor prepay dar a fost împotriva retetnţiei datelor şi a legii siguranţei cibernetice. Surse judiciare au explicat pentru gândul că ultima decizie de neconstituţionalitate luată de CCR pe legea siguranţei cibernetice a fost luată cu un scor de 8 la 1, dar nu Toni Greblă a votat în favoarea legii Big Brother. Atfel spus, el a fost împotriva legii siguranţei cibernetice. Mai multe ONG-uri au atras atenţia că această lege, odată intrată în vigoare, ar fi permis SRI să acceseze nestingherit orice calculator fără mandat din partea unui judecător. SRI, pe de altă parte, nu a fost de acord cu această interpretare a legii. În cazul legii privind cartelele pre pay, care spune că acestea se pot achiziţionate numai cu o carte de indentitate, CCR a decis că este neconstituţională. Toni Greblă, alături de Petre Lăzăroiu şi Tudorel Toader, au fost de părere că legea este constituţională. Cei trei au susţinut punctul de vedere al autorităţilor prin care fenomenul infracţional poate fi mai bine controlat cu cartelele pre pay înregistrate oficial. Integral pe Gandul
Zegrean: Un judecător al CCR s-a plâns Comisiei Europene că îi este frică să fie judecător la Curte. Preşedintele CC, Augustin Zegrean, a declarat, joi, că, după deciziile privind legea Big Brother, reprezentanţi ai unor instituţii au făcut acuzaţii grave la adresa Curţii, iar un judecător CC s-a plâns reprezentanţilor Comisiei Europene că îi este frică să fie judecător la Curtea Constituţională. ”În ultima vreme, şi asta se întâmplă din vara anului trecut, după ce am început să dăm deciziile acelea cu Big Brother, au fost trei decizii, ieri am dat-o pe ultima, au apărut chiar reprezentanţi ai unor instituţii ale statului sau parlamentari care au făcut acuzaţii deosebit de grave la adresa Curţii, în legătură cu aceste decizii”, a declarat preşedintele CC. Potrivit lui Zegrean, aceste acuzaţii sunt ”de natură a pune presiune pe judecătorii Curţii”. ”Nu vă ascund că la ultima întâlnire cu reprezentanţii Comisiei Europene, cu MCV-ul, unul dintre judecătorii Curţii, dar a fost acceptat de ceilalţi, s-a plâns că se teme, că este prea mare presiunea asupra lui, că îi este frică să fie judecător la Curtea Constituţională.Nu se poate ca de fiecare dată când trebuie să luăm o decizie să apară reprezentanţi ai politicului în gereral sau ai instituţiilor statului, care să ne spună ce avem de făcut şi ce decizie trebuie să dăm în situaţia respectivă şi, mai mult, după aceea să ni se atragă atenţia, într-un fel, că vom da socoteală, că vom fi învinuiţi că dacă, Doamne fereşte se întâmplă ceva, noi vom fi traşi la răspundere”, a declarat Zegrean. Stirea, pe Realitatea
Rusia se pregăteşte „să ocupe“ Marea Neagră. Prin militarizarea Crimeei şi echipamentele antiacces pregătite pentru Marea Neagră, Rusia va putea impune o zonă de interdicţie aeriană, obstrucţiona traficul maritim şi ţine NATO la distanţă. În avanpremiera importantului summit NATO din 2014, Generalul Nicholas Houghton, şeful Statului Major Britanic, avea să observe, în cadrul unei conferinţe la Royal United Services Institute (RUSI): „Se simte nevoia să recunoaştem că natura peisajului securităţii internaţionale s-a schimbat. Nu mai este adecvat să gândim în termenii unei lumi binare, de pace şi război, campanie sau contingenţă. Lumea se află acum într-o permanentă stare de competiţie”. Inclusiv zona Mării Negre, mai ales după ce Rusia a anexat Crimeea, redevine un spaţiu contestat, al competiţiei geopolitice. De fapt, se înscrie în tiparul emergent al regiunilor A2/AD (anti-access/ area denial) din proximitatea puterilor cu agendă revizionistă, unde libertăţile internaţionale asociate bunurilor publice globale pot fi puse sub semnul întrebării şi chiar suspendate de voinţa celui mai puternic. Evoluţiile recente din Marea Chinei de Sud (asupra căreia autorităţile chineze îşi revendică suveranitatea) şi Marea Chinei de Est (unde la sfârşitul anului trecut Beijingul a forţat impunerea unei zone de apărare şi identificare aeriană) pot să ofere un precedent, chiar un avertisment. De ce s-ar întâmpla asta? Intenţia de ajustare a realităţilor de putere în aceste periferii globale este deja vizibilă. Dar acum încep să existe şi capabilităţile necesare. De ani buni, China şi Rusia investesc în portofolii anti-acces şi de interdicţie regională, mai exact în „antidotul” care anulează, sau cel puţin atacă, ingredientele fundamentale care transformau SUA într-o putere expediţionară globală. „Din 1991 şi până astăzi vedem o ciocnire între forţele care favorizează controlul şi cele care pun accentul pe interdicţie şi excludere regională“, ne-a spus Jim Thomas, fost înalt oficial al Pentagonului şi vicepreşedinte al think-tank-ului Center for Strategic and Budgetary Assesments (CSBA) din Washington. Integral pe Adevarul
Cum arată PSD-ul care lucrează la dărâmarea Guvernului PSD. În PSD nu se duce o bătălie politică, ci o luptă în plin noroi. Este de fapt o confruntare subterană a agendelor personale pe care câțiva, mai răsăriți și mai frustrați, din acest partid le poartă zi de zi în buzunarele de la sacourile scumpe. Ce va aduce ea, însă? Probabil o mai rapidă cădere a Guvernului Ponta. Altfel nu ar avea nici o utilitate publică și nici măcar o logică.Într-un deja consacrat efort zootehnico-electoral, de îngrășare a porcului în ajun, Guvernul României, condus de strălucita figură a stângii de caviar cu cartofi prăjiți și mujdei de usturoi, Victor Ponta, a inaugurat cu câteva zeci de ore înaintea turului II al prezidențialelor un tronson de autostradă care acum crapă din toate încheieturile.E vorba de lotul 3 al autostrăzii Sibiu-Orăștie, care continuă să alunece, a cărui bandă de rulare este brăzdată de cratere și al cărui viaduct, cel de la Aciliu, prezintă fisuri în zona pilonilor-gigant. E acel lot al autostrăzii Sibiu-Orăștie care, cu puțină vreme înainte de a fi botezat prin tăierea panglicii, prezenta atâtea sute de erori, încât, confruntând situația din teren cu comunicatele optimiste ale oficialilor, te întrebai deștept în ce măsură mai există, la nivelul Guvernului României, funcționari familiarizați cu legile fizicii și cu specificul construcției de autostrăzi. Fără a-și pune o clipă problema asumării eșecului electoral prin demisie, Victor Ponta și Liviu Dragnea trag toate sforile și ațele posibile pentru a supraviețui pe funcții. Cei doi vociferează la unison ideea unei transformări radicale a formațiunii.Te și doare mintea cât de departe sunt capabili să avanseze cu minciuna și cinismul, din moment ce un plagiator cu o familie hrăpăreață și prieteni conectați la numeroase contracte cu statul, respectiv un baron al cărui rânjet conferă corupției o definiție plenară au ajuns să vorbească despre debaronizarea PSD, despre sancționarea pungașilor partidului și despre idealul unei etici mănăstirești în politica românească. Integral pe Romania Libera
Noul REGULAMENT ŞCOLAR favorizează elevii, dar nemulţumeşte părinţii. Profesor: “Dacă vor să chiulească, desfiinţăm legea asta şi ei pot să plece, chiar şi pe Lună”. Părinţii ai căror copiii au multe absenţe sau au abandonat şcoala primesc amendă, profesorii trebuie să justifice notele la lucrările scrise, dacă elevii le contestă, iar şcolarii – să poarte “semne distinctive” în şcoală “pentru mai multă siguranţă”. Acestea sunt doar trei dintre noile prevederi ale Regulamentului Şcolar, care va fi oficial la jumătatea lunii februarie. Deşi aparent îi favorizează pe elevi, aceştia, împreună cu părinţii şi profesorii, contestă vehement noul act organizatoric. La patru ani de la intrarea în vigoare a Legii Educaţiei Naţionale, a fost publicat Regulamentul de organizare şi funcţionare a unităţilor de învăţământ preuniversitar (ROFUIP) care se aplică la nivelul tuturor unităţilor de învăţământ de stat, particular şi confesional. Ministerul Educaţiei a publicat marţi, 13 ianuarie, în Monitorul Oficial, Ordinul privind aprobarea Regulamentului de organizare şi funcţionare a unităţilor de învăţământ preuniversitar (ROFUIP). Ordinul nr. 5.115 a fost aprobat pe 15 decembrie 2014 şi este semnat de fostul ministru Remus Pricopie. Acesta va intra în vigoare la jumătatea lunii februarie, la 30 de zile de la publicarea în Monitorul Oficial. Printre inovaţiile aduse de noul Regulament de organizare şi funcţionare a unităţilor din învăţămânul preuniversitar este şi stabilirea de către fiecare unitate de învăţământ cel puţin a unui semn distinctiv pentru elevi, având drept scop creşterea siguranţei.Semnul distinctiv este stabilit de către Consiliul profesoral din fiecare şcoală în urma consultării Consiliului reprezentativ al părinţilor şi a Consiliului reprezentativ al elevilor şi poate fi un ecuson, o uniformă, o eşarfă sau altele asemenea. Semnele distinctive vor fi comunicate Poliţiei şi Jandarmieriei din judeţul respectiv sau din Capitală, după caz. Integral pe Gandul
Cu incalcarea Tratatelor! Decizia istorică a BCE de relaxare cantitativă: Explicația și efectele pompării în piață a 1.100 de miliarde în mai puțin de 2 ani. Președintele Băncii Central Europene, Mario Draghi, a anunțat joi măsuri de relaxare cantitativă (QE) de până la 60 de miliarde de euro pe lună, începând din martie 2015 până în septembrie 2016, pentru a revigora economia zonei euro, transmite Reuters. În total, tiparniţa de euro va arunca în piaţă 1.140 de miliarde de euro. Pieţele aşteptau un plan de amploare şi nu s-au înşelat, BCE urmând să tipărească peste un trilion de euro, într-un an şi jumătate. O sumă care ar trebui să înlăture temerile privind deflaţia. O măsură necesară, dar întârziată, în condiţiile în care până acum, niciuna dintre politicile adoptate de Banca Centrală Europeană nu a putut împiedica scăderea preţurilor. În decembrie 2014, inflaţia a ajuns la o valoare negativă, de -0,2%. În plus, rata de dobândă a fost menţinută la 0,05%, cel mai mic din istorie, care se menţine încă din luna septembrie a anului trecut. Un alt element important este faptul că riscul va fi suportat de BCE în proporţie de 80%, iar restul de 20% va fi împărţit de băncile centrale ale ţărilor din zona euro. Achiziţionarea de obligaţiuni va fi făcută pe baza participării băncilor centrale naţionale la capitalul BCE. Achiziționarea de obligațiuni suverane va reduce, de asemenea, și costurile la care se împrumută statele din zona euro, va sprijini creditarea bancară și va duce la deprecierea euro, care va fi mai competitiv. BCE va achiziţiona obligaţiuni din toată gama de scadenţe, de la doi ani la 30 de ani, dar programul este proiectat astfel încât să fie evitată “finanţarea monetară” a datoriilor guvernelor. Achiziţiile băncii vor acoperi şi active elene, o veste bună pentru partidul aflat la guvernare în Grecia, care se va lupta duminică în alegeri parlamentare cu Syriza, partidul comunist care are o politici antiausteritate. Integral pe Curs de Guvernare.
Va reamintesc ca acum cativa ani, in 2010, am scris un articol pe Politeia veche pe acest subiect, care ramane valabil si azi! Articolul incalcat de BCE: “Art. 123 al.1 din Tratat: “Se interzice Băncii Centrale Europene şi băncilor centrale ale statelor membre, denumite în continuare „bănci centrale naţionale”, să acorde credite pe descoperit de cont sau orice alt tip de facilitate de credit instituţiilor, organelor, oficiilor sau agenţiilor Uniunii, administraţiilor publice centrale, autorităţilor regionale sau locale, celorlalte autorităţi publice, celorlalte organisme sau întreprinderi publice din statele membre; de asemenea, se interzice cumpărarea de titluri de creanţă”.
30 Raspunsuri la Revista Presei – 23 ianuarie. SRI si PSD pun presiuni inacceptabile pe CCR!
Sare'n Ochi23/01/2015 at 08:33
Cetatean23/01/2015 at 08:47
buna dimineata, sare! 🙂
parere24/01/2015 at 20:17
Ar fi util sa stim cine a votat pt legea securitatii cibernetice (8:1), ca sa stim cine e omul SRI in CCR.
Comisia juridica din Parlament nu raspunde pt ca trimite la vot legi complet neconstitutionale? Ar trebui sa existe o prevedere ca daca CCR respinge total o lege, comisia juridica care a aprobat-o isi schimba complet componenta, iar cei ce au facut parte din ea nu mai pot face parte din nou pana la sfarsitul mandatului lor.
Am urmarit declaratia de presa a lui Zegrean, nu stie sa vorbeasca coerent. In loc sa axepuna clar o argumentatie, in loc sa desfinteze dezinformarile SRI a banguit doar ca “noi nu ne opunem legilor de acest fel, vrem doar garantii pt drepturile civile”. Era speriat de faptul ca Ghita a spus ca e responsabilitatea CCR daca se intampla ceva rau. Nu a zis ca decizia CCR e in conformitate cu deciziile Curtii europene de justitie.
Astept cu interes motivarea deciziei. Sper sa vad ca Sorina Matei, care facea sluj in fata invitatiilor de la sri (la fel si Turturica), acorda spatiu amplu subiectului si numarului mare de judecatori care au votat asa (la 8:1 poti spune ca nu au fost discutii in contradictoriu sau vot pe muchie). Ma intreb insa ce s-ar fi intamplat daca nu exista scandalul Snowden si apoi deciziile Curtii europene de justitie. Ca pana in 2014 CCR nu era preocupata sa transeze subiectul.
Va exista in curand un BB4, care va include tot ce a fost respins. Va trece probabil rapid prin Parlament sau ca OUG. Lupta va fi sa nu se poata face sesizarea CCR (sa ne amintim ca PNL a facut-o in ultima zi, la presiunea publicului, dupa ce au votat legea in unanimitate inainte de vacanta de iarna). Apropo, nimeni nu intreaba liderii de grup parlamentar (de la toate partidele) de ce au dat instructiuni sa fie votata aceasta lege?
Cetatean24/01/2015 at 20:39
Nu se poate afla cine cum a votat in CCR, e secret!
– Zegrean: “noi nu ne opunem legilor de acest fel, vrem doar garantii pt drepturile civile”. Era speriat de faptul ca Ghita a spus ca e responsabilitatea CCR daca se intampla ceva rau. Nu a zis ca decizia CCR e in conformitate cu deciziile Curtii europene de justitie”.
Nu era speriat, era doar neutru. CCR nu se opune in principiu nici unei legi, ci doar vegheaza ca ea sa respecte Constitutia.
– “Ma intreb insa ce s-ar fi intamplat daca nu exista scandalul Snowden si apoi deciziile Curtii europene de justitie. Ca pana in 2014 CCR nu era preocupata sa transeze subiectul”.
Ba da, a respins inainte de 2014 legi similare: – Legea nr.298/2008 privind reţinerea datelor generate sau prelucrate de furnizorii de servicii de comunicaţii electronice destinate publicului sau de reţele publice de comunicaţii, precum şi pentru modificarea Legii nr. 506/2004 privind prelucrarea datelor cu caracter personal şi protecţia vieţii private în sectorul comunicaţiilor electronice): respinsa de CCR prin Decizia 1258/2009
intamplator23/01/2015 at 08:52
cat de adevarata este declaratia lui gabriel sandu
discuta toti to felul de “reforme”dar nimeni nu deschide gura despre finantarea partidelor politice,desi nastase a fost condamnat pentru asta
Sare'n Ochi23/01/2015 at 08:59
s-a descoperit secretul lui Polichinele (ianuarie 2011)
http://sareinochi.com/2011/01/12/partidele-politice-sunt-principala-sursa-de-coruptie-din-romania/
Cat despe Boc, dupa mai bine de 10 ani de politica de top tot in apartamentul de bloc construit pe vremea lui Ceausescu traieste. cine afirma ca a pus botul la bani murdari?
Sare'n Ochi23/01/2015 at 08:56
un interviu mai anost decat cel inregistrat si redat aseara pe Realitatea TV eu n-am mai vazut/auzit de multa vreme.
Iohannis: “Da, eu îmi doresc un guvern PNL (…) acum sau după 2016, cu cât mai repede cu atât mai bine.” (Realitatea TV)
Ponta, despre colaborarea cu Iohannis: „Oamenii se vor obişnui. Dacă timpul trece, PSD câştigă alegerile din 2016“ (adevarul.ro)
A A23/01/2015 at 09:59
Germanicus s-a prins in sfarsit ca n-are unde sa mearga cu dement.
Ramane sa se prinda ca trebuie sa fie foarte repede indepartarea criminalului.
zigzag23/01/2015 at 10:01
intamplator23/01/2015 at 10:17
@sarenochi 8 59
domnule,eu unul am scris mereu aici mie imi place boc,si ca este mai presus de orice indoiala privind cinstea lui
boc o fi facut greseli-da e una pe care I-as reprosa-o-ca a fost prea corect cu jigodiile celelalte dar nu a pus “botul”la matraplazacuri/el si funeriu au fost printer putinii-daca nu singurii pana acum- care au inteles ce inseamna sa fii in ‘serviciul public”
DanSu23/01/2015 at 10:43
1. Faptul ca Boc nu a pus botul e probabil adevarat (personal nu mai bag mana-n foc pentru nimeni). Dar ca a fost seful unuia din cloacele de borfasi, este iar incontestabil. Ori n-a putut sa schimbe nimic (dar atunci putea sa spuna pa si pusi), ori nu a vrut sa schimbe nimic. Nu iese bine in oricare din ipoteze. Si Ilici a ramas sarac (relativ) si cinstit (hm, hm hm), dar asta nu il face nevinovat.
2. Chestia cu regulamentele scolare… e praf. Nu spun sa dea la profesori nu-stiu-ce-drepturi, dar atata timp cat toate deciziile (de la regulamente la obligatiile de uniformizare, de la detergentul folosit la angajarile de profesori si programe) sunt la mana ministerului – prin inspectoratele scolare, si nu la mana beneficiarilor/parintilor/comunitatii … totul; va merge prost indiferent de cat de angelic de cinstit sau doar pungas va fi ministrul numit politic. Vad ministerul “scoalelor” mai degraba ca un simplu administrator. Candva, un ministru al justitiei spunea (Stoica mi se pare) ca el e sef peste femeile de servici, fochistii si pompierii de la tribunale. Cam la fel ar trebui sa fie si ministrul “scoalelor” de la noi. Ca sunt directori incompetenti/venali/corupti? Si ce judecatori nu au fost si nu mai sunt? Dar acolo (la Min.edu) – legea o fac sindicatele – care s-au dovedit la fel de corupte, clientelare si imbecile ca partidele.
3. De departe, cred ca cea mai serioasa problema este aia cu Rusia. Imbecilitatea unui presedinte multiculti, coposesor de Nobel cu un terorist, combinata cu lasitatea, incompetenta si (de ce nu) coruptia politicienilor occidentali (nu numai de pe la noi), i-a dat lui Putin pauza de respiro. De care omul a profitat cum stie tot mujicul: si-a ascutit ghioaga. Doar n-o sa citeasca Dostoevski…
A A23/01/2015 at 10:52
O sa vina Chris Christie si va repara.
A A23/01/2015 at 10:59
Asta si-o cauta la greu
http://www.ziare.com/sebastian-ghita/stiri-sebastian-ghita/sebastian-ghita-atac-la-ccr-nu-poate-zegrean-sa-mi-interzica-mie-ceva-ne-incalzim-sub-acelasi-soare-1344479
o sa si-o ia ….friciul in freza cat de curand impreuna cu dement
Monik23/01/2015 at 13:53
Yep, “cat de curand”.
Astia cu cat latra mai tare, cu atat isi arata coltii lipsa… nu mai au cu ce sa muste.
zigzag23/01/2015 at 11:16
alta “mica” afacere : http://www.riseproject.ro/articol/bani-germani-pentru-paduri-obtinute-ilegal/
dragos5523/01/2015 at 11:22
Eu nu inteleg de ce sunt nemultumiti parintii. Copii mei sunt la scoala privata catolica, din astea obisnuite, nu de virf, dar daca lipseste nemotivat mai mult sau nu se incadreaza cu notele la un anumit nivel sunt exmatriculati si trebuie sa caut alta scoala. Credeti ca alta scoala primeste un elev exmatriculat? Doar daca scoala este mai slaba ca precedenta si elevul este mai bun decit majoritatea, astfel ajungi la scoala de stat in clasa majoritara turca. Sau te tii de carte sa nu fii dat afara.
Ce o fi asa de greu sa se inteleaga ca trebuie reguli daca vrem sa ridicam nivelul. nu este vina copiilor, este vina parintilor ca sunt incuiati la minte si nu sunt capabili sa fie modele pentru noua generatie.
brindusafrunza23/01/2015 at 11:28
In legatura cu d-l Grebla si spectacolul mediatic utilizat, ma intreb de ce niciun ziarist nu si-a pus si urmatoarea intrebare , Comisia Juridica a Senatului , in urma verificarilor efectuate ce raport a intocmit in legatura cu candidatul propus de PSD ?
Raspunsul ar trebui sa vina de la fostul Presedinte al Comisiei. 😉
In una din motivarile CCR e definit rolul (raspunderea) Comisiilor Juridice din Parlamentul Romaniei.
“Rolul comisiilor juridice în procedura de numire a judecătorilor constituționali este tocmai acela de a culege și a oferi acele date necesare plenului fiecărei Camere spre a-și fonda, în mod optim, luarea unei decizii. Astfel, pe baza curriculum-ului vitae depus de candidat și a audierii acestuia, comisia întocmește un raport prin care prezintă plenului Camerei toate informațiile cu privire la profilul candidatului: cariera profesională, probitatea morală, experiența în domeniul juridic sau calitățile individuale, elemente ce se circumscriu noțiunii de ‘înaltă competență profesională'”, explică judecătorii.
http://www.agerpres.ro/justitie/2014/09/25/motivare-ccr-numirea-judecatorilor-constitutionali-apartine-in-exclusivitate-titularilor-prevazuti-de-constitutie-si-implica-o-apreciere-subiectiva-18-43-57
zigzag23/01/2015 at 12:00
“Art. 10². Se declară de utilitate publică lucrările miniere pentru exploatarea substanţelor minerale utile, care se execută în baza unei licenţe de exploatare.
Art.10³. Pentru lucrările declarate de utilitate publică în condiţiile art. 10², expropriator este statul român, prin titularii licenţelor de exploatare, operatori economici.” – realizarile lui toni grebla . au contat mai mult decat informatiile cu privire la cariera sa , probitatea etc . beneficiarii l-au propus , psd a executat iar fostul presedinte a semnat !
brindusafrunza23/01/2015 at 12:17
Sa inteleg ca Senatul prin membrii Comisiei Juridice sunt clean and clean? 🙂
stefan6023/01/2015 at 13:08
Dau dreptate lui @DanSu legat de Emil Boc .
-Nu stia dinsul ce facea viceprimarul lui , respectiv Sorin Apostu in perioada cind inca era primar ?
– Nu stia ca presedinte al PDL , citi bani sint necesari lunar in pusculita partidului pentru functionare si de unde venea finantarea ?
– Ca prim ministru (si concomitent presedinte de partid) , nu stia ce porcarii se fac la nivel central , cum se tin cuminti “baronii locali ” cu banii de la buget si cum “colegii” de guvernare/partid se impogatesc din banii publici ?
– Revenind inapoi la Cluj , nu stia ca noul viceprimar Gheoghe Surubaru era incompatibil ?
Ca nu a facut avere din functie , e evident si mai presus de oricare suspiciune .
“nu am vazut , nu am auzit , nu am stiut ” a fost lut in brate si de Ion Iliescu . Dupa ceva ani si de Traian Basescu sau Elena Udrea .
Devine jenant din punct de vedere moral . 🙁
stefan6023/01/2015 at 13:22
Cit priveste planul BCE de a cumpara titluri de stat , nu va avea efectele politicii FED din USA .
Sint diferente colosale intre cele doua “strategii”
– FED a cumparat din greu atit tiluri de stat + titluri “toxice” din depozitele bancare cit si asigurari de pe piata imobiliara .
– Strategia FED a “curatat in parte ” bancile si asta a permis inundarea pietii cu bani care au avut 3 mai directii. Titluri de stat , bursa , investitii (fraking) , noi credite pentru locuinte si cumpararea de bunuri de consum . Cel mai evident , cresterea cumpararii de masini in rate. Ca efect “la firul ierbii” , cresterea locurilor de munca , implicit crestere PIB .
-BCE e concentrata exclusiv pe piata titlurilor de stat . Care nu au cum sa produca efecte “la firul ierbii” . Nu va creste numarul de angajati in UE si nici consumul . Va creste doar piata titlurilor de stat (sa cumparam ca oricum in caz de probleme , bancile centrale si BCE impart pierderile intre ele . bancile centrale 80 % din ipotetice pierderi , default , falimente nationale si BCE doar 20 % )
Cedric23/01/2015 at 13:18
Grebla nu demisoneaza de la CCR ca sa nu creada cineva-cumva ca isi recunoaste vina! Asa zice dumnealui. E la fel de adevarat cum e si “gospodaria taraneasca” pe care o poseda!
http://www.flux24.ro/video-taranii-din-gorj-acuza-grebla-ne-a-luat-cu-japca-terenurile-sa-si-faca-ferma-pus-militia-pe-noi-cand-era-prefect/
Cedric23/01/2015 at 13:22
Ce trecut “glorios” au unii! Habar n-aveam ca persoane importante sunt:
http://www.comisarul.ro/politic/doua-conserve/una-ruseasca-alta-rom%C3%82neasca_344507.html
DanSu23/01/2015 at 13:37
Oameni buni, a zis omul ca are o gospodarie taraneasca, apoi de ce sa nu-i acordam premiza de buna credinta 👿
Si bunicul crestea struti, in spatele bojdeucii de langa Botosani. Tot gospodarie taraneasca avea.
Imediat linga livada de mango, la stanga plantatiei de Avocado. In fundul curtii avea maslini si bananieri.
Gospodarie taraneasca de taran mijlocas, tipica satului profund romanesc.
Cedric23/01/2015 at 13:40
Ai recunoscut asta in CV? Puteai candida la CCR!!
stefan6023/01/2015 at 14:10
Monik23/01/2015 at 14:14
“Ce mă durea inima înainte, de boală, dar ce mă doare acum după tractor, că l-am dat ca să-mi iau dihăniile astea de struţalăi“, se jelea un bătrân.
„Cine-mi dă mie jumătate de milion pe kila de carne în sărăcia asta de ţară?“
“Cine naiba să mănânce carne de struţ într-un sat de moşnegi fără dinţi şi fără bani?“
“Dacă ai mulţi struţi, nu e bine. Înseamnă că nu ai reuşit să vinzi puii. Înseamnă că rămâi tu cu carnea şi nu prea ai unde să o vinzi. I-am vândut la preţ de peşte, că mâncau degeaba. Acum mai am patru. Îi mănânc şi pe ăştia şi gata, închid prăvălia… Da’ ştii, când mai fac o friptură, parcă înghit direct şomoioage de euro, îmi stă în gât“.
zigzag23/01/2015 at 14:16
zigzag23/01/2015 at 14:04
“Dar noi avem arma asta secreta. Este coruptie si e un interes imens. Atunci daca tot colaboram toti asa, sa punem umarul, au spus aici nu este decat Comanesti si Palanca, dar noi in felul acesta noi salvam si padurile din Bratulesti …” 😀
http://anticoruptie.hotnews.ro/stiri-anticoruptie-19177594-dosarul-retrocedarilor-dna-domiciliul-lui-paltin-sturdza-fost-gasite-inregistrari-ale-discutiilor-ceilalti-inculpati.htm
Cetatean23/01/2015 at 14:27
http://politeia.org.ro/editoriale/lasati-telefoanele-in-masina-dna-nu-are-nevoie-de-ele/34939/
« Lasati telefoanele in masina, DNA nu are nevoie de ele!
Struţarul Toni Grebla si filiera rusa din PSD »

References: CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR